ա) Բանակը հավաքվում է Աքքադի պատերի տակ: Սա ստրատեգիայի պարզագույն օրենքներից մեկն է, քանի որ հարվածը պետք է հասցվի միայն ուժերի բավարար կենտրոնացումից հետ: Բանակի հավաքման համար կարելի է նախատեսել մեկ ամիս ժամանակ և պայմանականորեն ընդունել, որ ամեն օր քաղաքին մոտենում և նրա ներսում կամ դրսում տեղավորվում է միջինը 4.000 հոգանոց մի ջոկատ: Այսինքն, ենթադրենք, թե ապրիլի 1-ին Աքքադում իր 5.400-անոց զորաբանակի հետ գտնվող Նարամ-Սուենը դիմավորում է ռազմիկների առաջին 4.000-անոց խմբին և այսպես շարունակվում է մինչև ապրիլի 30-ը ներառյալ: Ակնհայտ է, որ ամսվա վերջին օրը քաղաքում կամ նրա պատերից դուրս արդեն իսկ տեղավորված կլինի 120.000 ռազմիկ (թվի մեջ չի հաշվվում Աքքադի արքայի 5.400 հոգանոց թիկնապահ զորախումբը):